สังคมข่าวหุ้น
*...ดัชนีหุ้นไทยปิดตลาด 1,622.28 จุด ลดลง 12.70 จุด มูลค่าซื้อขาย 44,099 ล้านบาท แนวโน้มตลาดหุ้นไทยวันนี้ ต้องติดตามการไหลออกของกระแสเงินทุนมีทิศทางอย่างไร และปัจจัยภายนอกที่เข้ามาส่งผลกระทบจึงมีโอกาสผันผวนกรอบแนวต้าน 1,646-1,650 จุด แนวรับ 1,607-1,614 จุด...
26 มิ.ย. 2561

เล็กเซียวหงส์
*…ดัชนีหุ้นไทยปิดตลาด 1,622.28 จุด ลดลง 12.70 จุด มูลค่าซื้อขาย 44,099 ล้านบาท แนวโน้มตลาดหุ้นไทยวันนี้ ต้องติดตามการไหลออกของกระแสเงินทุนมีทิศทางอย่างไร และปัจจัยภายนอกที่เข้ามาส่งผลกระทบจึงมีโอกาสผันผวนกรอบแนวต้าน 1,646-1,650 จุด แนวรับ 1,607-1,614 จุด…
*…DTAC กลายเป็น “หุ้นกระดี่ได้น้ำ” ทันที เมื่อบอร์ด กสทช.มีมติประมูลคลื่น 900 MHz สอดรับที่ DTAC ส่งจดหมายไปบอกว่า “พร้อมประมูลคลื่น 900 MHz” และมติประมูลคลื่น 1800 MHz ด้วยเงื่อนไขประมูลใหม่ที่โดนใจ DTAC เข้าไปอีก (ตามที่เคยเรียกร้องไปก่อนหน้านี้) มันจึงคิดเป็นอื่นไม่ได้ นอกจากคำว่า “กสทช.ชุบชีวิตหุ้น DTAC” ใช่ไหมจ๊ะ.!?..
*…JAS ราคาร่วงแบบไม่มีหูรูด 3 วันลงไปกว่า 1 บาท เล่นเอา “เจ็บสาหัส” กันไปถ้วนหน้า แม้แต่ “พิชญ์ โพธารามิก” ผู้ถือหุ้นใหญ่ ที่มีต้นทุนจากการทำเทนเดอร์สูงปี๊ด 7.25 บาท ยังช้อนรับไม่ไหวเลย.!! แต่ดูทรงหุ้น JAS ที่ปรับลงครั้งนี้ เสมือนว่ามีอะไรผิดปกติอยู่หรือไม่ หรือว่ามีใครถูกจับบังคับขายหรือไม่.?…
*…FLOYD เก็บงานใหม่ “โครงการไอดิโอคิวสุขุมวิท 36” เพิ่ม 197.44 ล้านบาท แม้ดูตัวเงินอาจไม่มากนัก แต่อย่างน้อยทำให้หุ้น FLOYD พอได้กระชุ่มกระชวยได้พอสมควร แต่ราคาหุ้นที่มาแรงแบบนี้..อาจต้องเฝ้าสังเกตการณ์ไปก่อนดีกว่า..ใจเย็น ๆ ….
*…SCB ราคาปรับตัวลงแรง..มีประเด็นให้ขบคิดอยู่ไม่น้อยว่า เกิดอะไรขึ้นกับหุ้น SCB ถูกเทขายอย่างหนักแบบที่ไม่ค่อยเกิดบ่อยหนัก..บ้างก็บอกว่างบไม่ค่อยสวย..บ้างก็บอกว่ามีปัญหาภายใน..จะด้วยเหตุผลใดก็แล้วแต่หุ้น SCB ต้องมีอะไรผิดปกติแน่นอน..!!…
*…HTECH ของ “เฮียพีท ริมชลา” หุ้นตัวเล็กแต่มีสตอรี่น่าสนใจ..ว่ากันว่างบไตรมาส 2/2561 ไปได้สวยหลังส่งมอบออเดอร์จำนวนมาก แถมเดินหน้าเจรจาลูกค้าต่อเนื่องทั้งในและต่างประเทศ ทำให้นักวิเคราะห์มีมุมมองเชิงบวกต่อการเติบโตของรายได้ จึงแนะนำซื้อลงทุนให้ราคาเป้าหมาย 10 บาท..ว่าแต่หุ้นตัวนี้มีข้อเสียคือสภาพคล่องน้อยไปนิด..นี่ถ้าฟรีโฟลตดีราคาน่าจะไปอีกยาวทีเดียว….
*…การเลือกตั้งพอจะได้เห็นภาพขึ้นมาอีกนิด เมื่อ “วิษณุ เครืองาม” ออกมาส่งซิกว่า “การเลือกตั้งเร็วสุด 24 ก.พ. 2562 หรืออาทิตย์สุดท้ายเดือน ก.พ. 2562” จะเป็นไทม์ไลน์จริง..หรือว่า “โยนหินถามทาง” ก็ไม่รู้สินะ..แต่อย่างน้อยพอได้เห็นภาพบ้างน่าจะทำให้เซนติเมนต์ตลาดพอดูดีขึ้นมาได้บ้าง..!?…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.40-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดย บูรพา สงวนวงศ์ และ สุภชัย ปกป้อง พร้อมรับชมสด ๆ ผ่านทาง www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาด และ FM 102 MHz….
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสด ๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น